มีไรกับแฟนก่อนประจำเดือนมาปกติ 1 วัน แล้วกินยาคุมฉุกเฉินไป 1 เม็ด พอเม็ดที่สองแล้วอาเจียน เลยให้ทานต่อแล้วก็อาเจียน สรูปกินไป 6 เม็ด แบบนี้แล้วประจำเดือนยังไม่มาตั้งแต่วันนั้นจน 20 วันแล้ว จะท้องไหม
สวัสดีค่ะ Pachaaประจำเดือนปกติควรจะมาไม่เกิน 35 วันจากครั้งก่อนค่ะ หากประจำเดือนมาช้าเกินกว่านี้แล้วถือว่าช้าผิดปกติ อาจมีสาเหตุเช่น การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวลการใช้ยาคุมฉุกเฉินอาจทำให้ประจำเดือนมาคลาดเคลื่อนไปได้ แต่สุดท้ายแล้วก็ควรจะมาไม่เกิน 35 วันจากรอบก่อนค่ะ แต่การกินยาคุมฉุกเฉินไปถึง 6 เม็ดอาจเพิ่มโอกาสเกิดผลข้างเคียงและทำให้ประจำเดือนคลาดเคลื่อนไปได้มากขึ้นได้ แต่ก็ควรจะมาในท้ายที่สุดดังนั้นควรซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป